Ամեն դեպքում գյուղացիները պետք է կարողանան գնահատել իրենց դաշտերի, այգիների ֆիտո-սանիտարական պայմանները և հիմնավորել թունանյութերի օգտագործման անհրաժեշտությունը, կազմել և վարել վնասատուների դեմ պայքարի ժամանակացույց: Թունանյութերից առաջացող ռիսկերի կարգավորման և անվտանգ օգտագործման պահանջներին հետևելու համար կարևոր է մանրամասն տեղեկատվություն ունենալ թունանյութերի ֆիզիկական վիճակի մասին (փոշի, հեղուկ, հատիկ, …), պատրաստման և օգտագործման տեխնիկական միջոցների, թունանյութերի մնացորդները, փաթեթավորման նյութերը պահելու և տեղափոխելու մասին: Այս ամենի վերաբերյալ պետք է նախօրոք մանրամասն գրառումներ կատարել, ինչը կօգնի բացահայտել խոցելի հանգույցները և հնարավոր վտանգները, ինչպես նաև՝ գնահատել միջոցառումների ազդեցությունը: